open-index/open-wikipedia-markdown huggingface dataset:
இராம. இராமநாதன்

**இராம. இராமநாதன்** (Rama. Ramanathan) ஓர் இந்திய அரசியல்வாதியும் தமிழக சட்டமன்றத்தின் கும்பகோணம் சட்டமன்றத் தொகுதியின் முன்னாள் உறுப்பினரும் ஆவார். முதுகலை பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் என்பதோடு அதிமுக முதல்வர் ஜெ. ஜெயலலிதாவின் தீவிர விசுவாசியும் ஆவார். ஜெ. ஜெயலலிதா சட்டமன்ற உறுப்பினராக தேர்ந்தெடுக்கப்பட்டு முதலமைச்சர் ஆனால் மட்டுமே நான் திருமணம் செய்து கொள்வேன் என்று பொதுவெளியில் அறிவித்தவர் என்பது குறிப்பிடத்தக்கதாகும். 1991 ஆம் ஆண்டில் நடந்த தமிழ்நாடு சட்டமன்றத் தேர்தலில் கும்பகோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 1996, 2001, 2006, 2011 தேர்தல்களில் கும்பகோணம் தொகுதியில் அதிமுக சார்பில் போட்டியிட்டுத் தோல்வியடைந்தார். தற்போது அனைத்திந்திய அண்ணா திராவிட முன்னேற்றக் கழகத்தின் கும்பகோணம் நகரச் செயலாளராக உள்ளார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:தஞ்சாவூர் மாவட்ட அரசியல்வாதிகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1964 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சே. ந. விசுவநாதன்

**சே. ந. விசுவநாதன்** (*C. N. Visvanathan*)(பிறப்பு 28 ஏப்ரல் 1947) அல்லது **சேத்துப்பட்டு நடராஜன் விசுவநாதன்** என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த இந்திய அரசியல்வாதி ஆவார்.

## பொது வாழ்க்கை
விசுவநாதன் சிறுவயதிலேயே அனைத்திந்திய அண்ணா திராவிட முன்னேற்றக் கழகத்தில் சேர்ந்தார். 1977-ல், திருப்பத்தூர் மக்களவைத் தொகுதிக்கு நடைபெற்ற இந்திய நாடாளுமன்றத் தேர்தலில் மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:6வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:1947 பிறப்புகள்
நேரு பூங்கா, திருச்சூர்

**நேரு பூங்கா, என்பது** இந்தியாவின் முதல் பிரதம மந்திரி ஜவகர்லால் நேருவின் பெயரிடப்பட்ட சிறுவர் பூங்கா ஆகும். இது இந்தியாவின் கேரளாவின் திருச்சூர் நகரத்தில் உள்ள திருச்சூர் மாநகராட்சிக்கு சொந்தமானது. பூங்காவில் மீன்களின் நீரில்லமும் உள்ளது.   

## வரலாறு
1959 ஆம் ஆண்டு, இந்தியக் குடியரசுத் துணைக் குடியரசுத் தலைவர்த் தலைவர் சர்வபள்ளி இராதாகிருஷ்ணனால் இந்த பூங்கா திறக்கப்பட்டது. 

## மேற்கோள்கள்
 

பகுப்பு:திருச்சூர் மாவட்டத்திலுள்ள சுற்றுலாத் தலங்கள்
பகுப்பு:பூங்காக்கள்
சந்தூர் சுப்பிரமணியர் கோவில்

**சந்தூர் சுப்பிரமணியர் கோவில்** என்பது கர்நாடக மாநிலம் படுபித்ரிக்கு அருகிலுள்ள சந்தூர் கிராமத்தில் அமைந்துள்ள ஒரு இந்துக் கோயிலாகும். இங்கு முருகன் பாம்புகளுக்கும் அதிபதியான சுப்ரமணியராக வணங்கப்படுகிறார். இங்கு கொண்டாடப்படும் முக்கிய பண்டிகைகளில்  கந்த சஷ்டி, கிருஷஷ்டி மற்றும் நாக பஞ்சமி ஆகியவை அடங்கும்.  கந்த சஷ்டி விழாவின் போது ஆயிரக்கணக்கான பக்தர்கள் கோயிலுக்கு வந்து, அதிகாலையில் கடவுளை தரிசனம் செய்து, சிறப்பு பூசைகள் செய்து, நல்ல உலட்நலம், செல்வம், செழிப்பு, அமைதி போன்றவற்றிற்காக சுப்பிரமணிய கடவுளை வேண்டிக்கொள்கிறார்கள்.

## குறிப்புகள்
பகுப்பு:உடுப்பி மாவட்டம்
பகுப்பு:கருநாடகத்தில் உள்ள முருகன் கோயில்கள்
குமார சுவாமி கோயில், பெங்களூர்

**குமார சுவாமி கோவில்** என்பது தென்னிந்தியாவின், கருநாடக மாநிலம், பெங்களூரின், அனுமந்தநகரில் அமைந்துள்ள ஒரு இந்து கோயிலாகும். இது சுப்ரமணியர் அல்லது முருகன் என்று அழைக்கப்படும் குமார சுவாமிக்கு எழுப்பப்பட்டுள்ள கோயிலாகும்.
thumb| குமார சுவாமி கோயிலில் உள்ள கோபுரம்
thumb| இந்தியாவின் பெங்களூரில் உள்ள குமார சுவாமி கோவிலில் உயர்ந்த கோபுரம்

## கோவில்
*ஜாய் மாலை* என்று அழைக்கப்படும் ஒரு மென்மையான மலையின் உச்சியில், நடைபாதைகள் மற்றும் உச்சிக்குச் செல்லம் படிக்கட்டுகளுடன் கோயில் அமைந்துள்ளது. மலையின் உச்சியில் கோயில் அமைந்துள்ளது. "சுப்பராய (சுப்ரமணிய) சஷ்டி"யின் போது கோயிலில் சிறப்பு பூசைகள் செய்யப்படுகின்றன. சன்னிதியில் குமார சுவாமியை ஒட்டி, சிவலிங்கம், அமர்ந்த கோலத்தில் விநாயகர் மற்றும் பார்வதி தேவி உள்ளனர். இந்த சன்னதியை ஒட்டிய தனி சன்னதியில், அதே மண்டபத்தில், நவகிரகங்களும் பிரதிஷ்டை செய்யப்பட்டுள்ளன. ஒரு பெரிய திறந்த மண்டபத்திற்கு முன் நுழைவாயிலில் உள்ள கோபுரமானது, பிரதான சன்னதியை உள்ளடக்கிய மண்டபத்திற்கு முன் அமைந்துள்ளது. அதில் சிவபெருமானுக்கு குருவாக உள்ள கோலம் செதுக்கப்பட்டுள்ளது. இது தமிழ்நாட்டில் தஞ்சாவூரில் உள்ள சுவாமிமலையைப் போலவே உள்ளது. சுவாமிமலை என்பது சுப்ரமணிய கடவுளுக்கு அர்ப்பணிக்கப்பட்ட ஆறு புனித தலங்களில் (அறுபடை வீடுகள்) ஒன்றாகும். மேலும் சுவாமிமலையில் தான் குமாரசுவாமி தன் தந்தையான சிவபெருமானுக்கு குருவானார்.

முதலில் கருவறையில் பஞ்சலோக சிலை இருந்தது (இப்போது காணப்பட்டு வழிபடப்படும் கருங்கல் சிலை பிற்காலத்தில் உருவானது). இந்த மூலப் பஞ்சலோக சிலை இப்போது கருவறையை உள்ளடக்கிய மண்டபத்திற்கு முந்தைய மண்டபத்தில் தனித்தனியாகப் பிரதிஷ்டை செய்யப்பட்டுள்ளது.

### பஞ்ச முகி விநாயகர் கோவில்
மலையின் அடிவாரத்தில் பஞ்ச முகி விநாயகர் கோவில் உள்ளது. இந்த நவீன கோவிலில் ஐந்து தலைகள் கொண்ட விநாயகர் சிலை உள்ளது. எனவே இது பஞ்ச முகி விநாயகர் என்று அழைக்கப்படுகிறது. அவரது வாகனமானது வழக்கமான மூசிக வாகனத்திலிருந்து வேறுபட்டதாக சிம்ம வாகனத்தில் உள்ளார். மனதைக் கெடுக்கும் எதிர்மறை மற்றும் தவறான அகங்காரத்தின் தொடர்ச்சியான மேலாதிக்க இருப்பு சிங்கமாக சித்தரிக்கப்படுகிறது. மேலும் விநாயகப்பெருமான், அவருடைய இந்த வடிவத்தில், அத்தகைய மனதை வெல்ல வழிபடுகிறார். அவருடைய (வக்ரதுண்ட மகாகணபதி என்ற பெயருக்கு இணையான) இந்த வடிவம் வழிபடப்படுகிறது.

சங்கடார சதுர்தசி அன்று சிறப்பு பூசைகள் செய்யப்படுகின்றன. விநாயகப் பெருமானின் வழிபாடு பழங்கால கணபதி முறைப்படி செய்யப்படுகிறது. பெங்களூரில் இந்த வழிபாட்டு முறையைப் பின்பற்றும் ஒரு சில கோயில்களில் இந்தக் கோயிலும் ஒன்று. கோயிலின் எதிர்புறத்தில் நவரச சன்னதியும், அதை ஒட்டி ஆஞ்சனேயர் சிலையும் அமைந்துள்ளது.

### இதர வசதிகள்
மலையடிவாரத்திற்கும் உச்சிக்கும் நடுவே, நாராயண பரம புருஷ பகவான் மகா விஷ்ணு, ஸ்ரீமன் நாராயணனை அவரது புனிதப் படுக்கையாகக் கொண்ட ஆதி சேசனுக்காக அர்ப்பணிக்கப்பட்ட சன்னதி உள்ளது.

குமார சுவாமி கோயிலுக்குப் பக்கத்தில் மற்றொரு சிறிய பாறைக் குன்று உள்ளது. இதன் மேல், பெங்களூர் குடிநீர் வழங்கல் துறையினால் கட்டப்பட்ட ஒரு பெரிய தண்ணீர் தொட்டி உள்ளது. இதன் மூலம் அருகில் உள்ள பகுதிகளுக்கு குடிநீர் விநியோகம் செய்யப்படுகிறது. தெளிவான நாளில், மலையின் உச்சியில் இருந்து பெங்களூரின் பரந்த காட்சிகள் காணக் கிடைக்கும்.

## குறிப்புகள்


## வெளி இணைப்புகள்

பகுப்பு:பெங்களூரில் உள்ள இந்துக் கோயில்கள்
பகுப்பு:கருநாடகத்தில் உள்ள முருகன் கோயில்கள்
சீவரத்தினம் ரங்கசாமி

**சீவரத்தினம் ரங்கசாமி** (*Jeevarathinam Rangaswamy*)(நவம்பர் 6 1921, வேலூர் (தமிழ்நாடு)) என்பவர் இந்திய அரசியல்வாதி மற்றும் முன்னாள் நாடாளுமன்ற உறுப்பினர் ஆவார். இவர் இந்தியத் தேசிய காங்கிரசு கட்சியினைச் சார்ந்தவர். இவர் அரக்கோணம் (மக்களவை) தொகுதியிலிருந்து 8 (1984), 9 (1989) மற்றும் 10வது (1991) மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1932 பிறப்புகள்
பகுப்பு:வேலூர் மாவட்ட மக்கள்
பகுப்பு:10வது மக்களவை உறுப்பினர்கள்
இதர் இராச்சியம்

**இதர் இராச்சியம்**  (**Idar State**), இது இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் காந்திநகர் மாவட்டப் பகுதிகளைக் கொண்டிருந்தது. இதன் தலைநகரம் இதர் நகரம் ஆகும். 1875-ஆம் ஆண்டில் இதர் இராச்சியம் £60,000 வருவாயும், பிரித்தானிய இந்தியா ஆட்சியாளர்களுக்கு £3,034  திறையும் செலுத்தினர். மக்கள் தொகை  2,17,382 கொண்டிருந்தது. இதன் ஆட்சியாளர்கள் இராஜபுத்திர குலத்தின் ஜோத்தா வம்சத்தினர் ஆவார். இதன் ஆட்சியாளர்களுக்கு  பிரித்தானிய இந்தியா, 15 துப்பாக்கிக் குண்டுகள் முழுங்க மரியாதை வழங்கினர்.

## வரலாறு
மராத்தியப் பேரரசில் சிற்றரசாக இருந்த இதர் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இதர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். 

இது பிரித்தானிய இந்தியாவின்  பம்பாய் மாகாணத்தின் மகி கந்தா முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி இதர் இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, இதர்  இராச்சியம் குஜராத் மாநிலத்தில் இணைக்கப்பட்டது.
## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
## மேற்கோள்கள்

## வெளி இணைப்புகள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பம்பாய் மாகாணம்
பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
மக்கள் சனநாயக முன்னணி, ஐதராபாத்து

**மக்கள் சனநாயக முன்னணி, ஐதராபாத்து** (*People's Democratic Front* (*Hyderabad*)) என்பது ஐதராபாத் மாநிலத்தில் செயல்படும் இந்திய பொதுவுடைமைக் கட்சி ஆகும்.

ஐதராபாத்தில் உள்ள 25 நாடாளுமன்ற உறுப்பினர்களில் முதல் மக்களவைத் தேர்தலில் 7 இடங்களை இக்கட்சி வென்றது. இந்த ஏழு பேரில் தெலுங்கானா மக்களின் ஆயுதப் போராட்டத்தில்முக்கிய பங்கு வகித்த பிரபல பிரமுகர்களும் இருந்தனர்.

## மக்கள் ஜனநாயக முன்னணியின் முதல் நாடாளுமன்ற உறுப்பினர்கள்

* இராம்சந்தர் கோவிந்த் பரஞ்பே (பீர்)
* பாதம் யெல்லா ரெட்டி (கரீம்நகர்)
* டி. பி. விட்டல் ராவ் (கம்மம்)
* என். எம். ஜெயசூர்யா (மேதக்)
* இரவி நாராயண ரெட்டி (நல்கொண்டா )
* சுங்கம் அச்சலு (நல்கொண்டா-எஸ்சி)
* பெண்தயாள் இராகவ ராவ் (வாரங்கல்)

## மேற்கோள்கள்
* https://web.archive.org/web/20160303185847/http://164.100.47.134/newls/state1to12.aspx?state_name=Hyderabad

பகுப்பு:இந்திய அரசியல் கட்சிகள்
குமாவுன் இராச்சியம்

**குமாவுன் இராச்சியம்** (**Kumaon Kingdom**) தன்னாட்சி கொண்ட இமயமலையில் உள்ள உத்தராகண்டம் மாநிலத்தின் கிழக்கில் நேபாள இராச்சியத்தை ஒட்டி அமைந்த தற்கால  குமாவுன் கோட்டத்தின் பகுதிகளை கொண்டிருந்தது. இதன் தலைநகரமாக  பைஜ்நாத்  (பொ.ஊ. 600–1200), சம்பாவத் (பொ.ஊ. 1200–1563) மற்றும் அல்மோரா (பொ.ஊ. 1563–1791) நகரங்கள் இருந்தது. சந்த் வம்சம் (பொ.ஊ. 12–18-வது நூற்றாண்டுகள் குமாவுன் இராச்சியத்தை 7-ஆம் நூற்றாண்டு முதல் 12-ஆம் நூற்றாண்டு வரை கத்தியுரி வம்சத்தினரும், 12-ஆம் நூற்றாண்டு முதல் 18-வது நூற்றாண்டு வரை சந்த் வம்சத்தினரும் ஆட்சி செய்தனர். 

குமாவுன் இராச்சியத்தை பொ.ஊ. 1791-ஆம் ஆண்டில் கூர்க்காப் படைகள் குமாவுன் இராச்சியத்தை வென்று நேபாள இராச்சியத்துடன் இணைத்தனர். அது வரை குமாவுன் இராச்சியம் தன்னாட்சியுடன் ஆட்சி செய்தது.

## வரலாறு
## ஆங்கிலேய-நேபாளப் போர்
பிரித்தானிய கிழக்கிந்திய நிறுவனம் தங்கள் ஆட்சிப் பரப்பை விரிவாக்கும் நோக்கில், நேபாள இராச்சியத்திற்கு எதிராக, பொ.ஊ. 1814 - 1846 ஆண்டுகளில்  தொடுத்த போரின் முடிவில் இருதரப்பினரும், மார்ச், 1816 இல் சுகௌலி உடன்படிக்கையின் படி,  நேபாள இராச்சியத்தினரால்  பிற இராச்சியத்தினரிடமிருந்து கைப்பற்றியிருந்த (தற்கால) கார்வால் நாடு, குமாவுன் இராச்சியம், சிக்கிம், டார்ஜிலிங் மற்றும் மேற்கு தராய் சமவெளிப் பகுதிகள் ஆங்கிலேயர்களுக்கு விட்டுத்தரப்பட்டதால், குமாவுன் இராச்சியம் பிரித்தானிய இந்தியாவின் நேரடி ஆட்சியின் கீழ் சுதேச சமஸ்தானமாக விளங்கியது.

குமாவுன் இராச்சியம், 1937 முதல் 1950 வரை  ஐக்கிய மாகாணத்தின் கீழிருந்தது.  பின்னர் உத்தரப் பிரதேசம் மாநிலத்தில் இணைக்கப்பட்டது. 2000-ஆம் ஆண்டில்  புதிதாக உத்தராகண்டம் மாநிலம் நிறுவப்பட்ட போது, குமாவுன் இராச்சியப் பகுதிகள் குமாவுன் கோட்டமாக உள்ளது. 

## இதனையும் காண்க
* குமாவுன் கோட்டம்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* இந்திய மன்னராட்சி அரசுகளின் பட்டியல்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
*வணக்கத்திற்குரிய சுதேச சமஸ்தானங்கள்

## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:இந்திய வரலாறு
பகுப்பு:உத்தராகண்ட வரலாறு
ததியா இராச்சியம்

**ததியா இராச்சியம்** (**Datia State** () இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேச மாநிலத்தின் வடமேற்கில் உள்ள புந்தேல்கண்ட் பகுதியில் உள்ள ததியா மாவட்டப் பகுதிகளை கொண்டிருந்தது. 1911-ஆம் ஆண்டின் மக்கள் தொகை கணக்கெடுப்பின் படி, ததியா இராச்சியம்  5,500 சதுர கிலோ மீட்டர் பரப்பளவும், 53,756  மக்கள் தொகையும் கொண்டிருந்தது. இந்த இராச்சியத்தில் புந்தேலி மொழி பேசப்பட்டது. இதன்  ஆட்சியாளர்களுக்கு  பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .

## வரலாறு

ஓர்ச்சா பகுதியை ஆண்ட இராஜபுத்திர குலத்தின் புந்தே வம்சத்தினரின் வழித்தோன்றல்கள் கிபி 1626-இல் ததியா இராச்சியத்தை நிறுவினர். மராத்தியப் பேரரசில் சிற்றரசாக இருந்த ததியா இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்,   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ததியா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி, புந்தேல்கண்ட் முகமையின் கீழ் சுதேச சமஸ்தானமாக ஆட்சி செய்தனர். 
இது ஐக்கிய மாகாணத்தின் குவாலியர் முகமையின் செயல்பட்டது. ததியா இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  ததியா இராச்சியம் 1948-ஆம் ஆண்டில்  ஐக்கிய மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, ததியா இராச்சியம் மத்தியப் பிரதேச மாநிலத்தில் இணைக்கப்பட்டது.
## ஆட்சியாளர்கள்
* 1626 - 1656: இராவ் பகவான் சிங் 
* 1656 - 1683: இராவ் சுபா  கரண் சிங்
* 1683 - 1706: இராவ் தால்பால் சிங்
* 1706 – 1733: இராவ் ராமச்சந்திர சிங் 
* 1733 – 1762: இராவ் இந்திரஜித் சிங் 
* 1762 – 1801: இராவ் சத்துருஜித் சிங் 
*1801 – 1839: இராஜா பரிசத் சிங்
*1839 – 20 நவம்பர் 1857: இராஜா பிஜாய் சிங்
*1857 – 1865: இராஜா பவானி சிங் 
*1865 – சூலை 1907: மகாராஜா பவானிசிங்  ஜுதேவ் பகதூர் 
*5 ஆகஸ்டு 1907 – 15 ஆகஸ்டு 1947: மகாராஜா கோவிந்த் சிங் ஜுதேவ் பகதூர்  
## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா
* புந்தேல்கண்ட் முகமை
* புந்தேல்கண்ட்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
பகுப்பு:ததியா மாவட்டம்
பகுப்பு:புந்தேல்கண்ட்
மதுரை - திருநெல்வேலி இருப்புப்பாதை

**மதுரை-திருநெல்வேலி இருப்புப்பாதை தடம்** (*Madurai–Tirunelveli line*) என்பது இந்தியாவின் தமிழ்நாடு மாநிலத்தில் மதுரை மற்றும் திருநெல்வேலி நகரங்களை இணைக்கும் தொடருந்து தடமாகும். 1 சனவரி 1876 அன்று இப்பாதை பொதுப் பயணத்திற்கு திறந்து வைக்கப்பட்டது. இந்த தொடருந்து பாதை தெற்கு ரயில்வேயின் கட்டுப்பாட்டில் உள்ளது. இது 157.1&nbsp;கி.மீ. தூரத்தை உள்ளடக்கியது. இந்த பாதையானது திருநெல்வேலி, தூத்துக்குடி, விருதுநகர், மதுரை ஆகிய மாவட்டங்களை உள்ளடக்கி செல்கிறது. இந்த பாதையில் இயங்கும் பெரும்பாலான தொடர் வண்டிகளின் வேக வரம்பு மணிக்கு 100 கி.மீ. ஆகும். 

## வரலாறு
1 சனவரி 1876 அன்று இப்பாதை பயண்பாட்டிற்கு திறந்து வைக்கப்பட்டது. மீட்டர் கேஜ் பாதையை அகல பாதையாக்கும் பணிகள் 4 ஆகத்து 1981 அன்று நிறைவடைந்தது. இந்த வழித்தடத்தை மின்மயமாக்கும் பணி சனவரி 2010-ல் தொடங்கி சனவரி 2015-ல் நிறைவடைந்தது. 3 சனவரி 2015 முதல் முழுமையாக மின்மயமாக்கப்பட்டது. இப்பாதையை இரட்டை வழித்தடமாக மாற்றும் பணி ச்அனவரி 2018-ல் தொடங்கி மார்ச் 2023-ல் முடிந்தது.

## தொடர்வண்டி நிலையங்கள்
thumb|272x272px| திருநெல்வேலி தொடர்வண்டி நிலையம்
இந்த வழித்தடத்தில் மொத்தம் 18 தொடர்வண்டி நிலையங்கள் உள்ளன. இவற்றில் முக்கியமானவை மதுரை சந்திப்பு, விருதுநகர் சந்திப்பு, சாத்தூர், கோவில்பட்டி மற்றும் திருநெல்வேலி சந்திப்பு.

## திட்டங்கள் மற்றும் மேம்பாடு
* திருமங்கலம்-வாஞ்சி மணியாச்சி மற்றும் வாஞ்சி மணியாச்சி-திருநெல்வேலி ஆகிய பகுதிகளில் ரயில்கள்  110கி.மீ வேகத்தில் இயங்குவதற்கான பாதையை பலப்படுத்தும் பணிகள் நிறைவடைந்துள்ளன. 

இதில் வேகத்தினை அதிகரிப்பதற்கான பணிகளில் முழுமையாக தண்டவாளப் புதுப்பித்தல், பாலங்களை வலுப்படுத்துதல், சாத்தியமான இடங்களில் வளைவுகளைத் தளர்த்துதல், அதிக அத்துமீறல் உள்ள இடங்களில் தடுப்புகள் அல்லது சுவர்களைக் கட்டுதல், தானியங்கி சிக்னலிங் / இரட்டை தொலைதூர சிக்னல்களை வழங்குவதன் மூலம் சிக்னலிங் அமைப்பை மேம்படுத்துதல் மற்றும் மேலே செல்லும் மின்சார கம்பிகளின் உள்கட்டமைப்பை மேம்படுத்துதல் ஆகியவை அடங்கும். இதன் மூலம் வேக கட்டுப்பாட்டினை முறையாக நீக்குதல் ஆகியவை அடங்கும்.

## மேற்கோள்கள்

பகுப்பு:தமிழகத் தொடருந்து வழித்தடம்
பகுப்பு:தென்னக இரயில்வே
பகுப்பு:தமிழகத்தில் தொடருந்து போக்குவரத்து
பகுப்பு:மதுரை தொடருந்து கோட்டம்
தார் சமஸ்தானம்

**தார் இராச்சியம்** (**Dhar State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேச மாநிலத்தின் கிழக்கில் உள்ள தார் மாவட்டத்தின் பகுதிகளைக் கொண்டிருந்தது. இதன் வடக்கில் ரத்லம் சமஸ்தானம், கிழக்கில் குவாலியர் சமஸ்தானம் மற்றும் இந்தூர் சமஸ்தானம், தெற்கில் பர்வானி சமஸ்தானம், மேற்கில் ஜாபூவா சமஸ்தானம்  இருந்தது. 1941-ஆம் ஆண்டின் மக்கள் தொகை கணக்கெடுப்பின் படி, தார  இராச்சியம் 1,798 சதுர கிலோ மீட்டர் பரப்பளவும், 2,53,210  மக்கள் தொகையும் கொண்டிருந்தது.  இதன்  ஆட்சியாளர்களுக்கு  பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .

## வரலாறு
மராத்தியப் பேரரசின் படைத்தலைவராக இருந்த உதய் ராவ் பவார் 1730-இல் தார் இராச்சியத்தை நிறுவினார்.  மராத்தியப் பேரரசில் 1730-ஆம் ஆண்டு முதல் சிற்றரசாக இருந்த தார் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தார் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது மத்திய இந்திய முகமையில் உள்ள போபவார் முகமையின் கீழ் செயல்பட்டது. 1857 சிப்பாய்க் கிளர்ச்சி காரணமாக 19 சனவரி 1858 அன்று தார் இராச்சியம் கலைக்கப்பட்டது. பின்னர் மீண்டும் 1 மே 1860 அன்று தார் இராச்சியம் செயல்பட பிரித்தானிய இந்தியாவின் அரசு அனுமதித்தது.
தார் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 

1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, தார் இராச்சியம் மத்தியப் பிரதேசம் மாநிலத்தில் இணைக்கப்பட்டது.

## ஆட்சியாளர்கள்

## இதனையும் காண்க
* தார் மாவட்டம்
* மத்திய இந்திய முகமை
* போபவார் முகமை
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

## வெளி இணைப்புகள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
*
சீரியம்(IV) ஐதராக்சைடு

**சீரியம்(IV) ஐதராக்சைடு** (*Cerium(IV) hydroxide*) என்பது Ce(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரிக் ஐதராக்சைடு என்ற பெயராலும் இச்சேர்மம் அழைக்கப்படுகிறது. மஞ்சள் நிறத்தில் தூளாகக் காணப்படும் சீரியம்(IV) ஐதராக்சைடு தண்ணீரில் கரையாது. ஆனால் செறிவூட்டப்பட்ட அடர் அமிலங்களில் கரையும்.
## தயாரிப்பு முறை
சீரியம் (III) கார்பனேட்டை அசிட்டிக் அமிலத்துடன் சேர்த்து வினைபுரியச் செய்து தொடர்ந்து இவ்வினைக்கலவை  ஐதரசன் பெராக்சைடு உதவியால் ஆக்சிசனேற்றம் செய்யப்படுகிறது. பின்வரும் வினைகள் நிகழ்கின்றன:
: Ce2(CO3)3 + 6 CH3COOH → 2 Ce(CH3COO)3 + 3 CO2↑ + 3 H2O
: 2 Ce(CH3COO)3 + 3 H2O2 + 4 H2O → 2 Ce(OH)3(OOH) + 6 CH3COOH
: CH3COOH + NaOH → CH3COONa + H2O
: 2 Ce(OH)3(OOH) → 2 Ce(OH)4↓ + O2↑.  
நிகர வினை：
: Ce2(CO3)3 + 6 CH3COOH + 3 H2O2 + 6 NaOH —343 K→ 2 Ce(OH)4 + 6 CH3COONa + O2↑ + 3 CO2↑ + 5 H2O
சீரியம்(III) நைட்ரேட்டை மூலப்பொருளாகப் பயன்படுத்தினாலும் இதேபோன்ற வினையே நிகழ்கிறது:
: 2 Ce(NO3)3 + 3 H2O2 + 6 NH3·H2O → 2 Ce(OH)3(OOH)↓ + 6 NH4NO3 + 2 H2O
: Ce(OH)3(OOH) —Δ→ 2 Ce(OH)4↓ + O2↑ 
Ce4+ கரைசலில் சோடியம் ஐதராக்சைடு அல்லது அம்மோனியம் ஐதராக்சைடு கரைசலைச் சேர்ப்பதன் மூலமும் சீரியம் (IV) ஐதராக்சைடு தயாரிக்கலாம். CeO2·xH2O, (x = 0.5–2) என ஒரு நீரேற்றாக விவரிக்கப்படும் ஊன்பசைக்குரிய வீழ்படிவாக இது பெறப்படுகிறது. NaOH இல் கரையாத Ce4+ உப்பைக் கொதிக்க வைப்பதால் சிறுமணிகளாக Ce(OH)4 கிடைக்கிறது.
## மேற்கோள்கள்

பகுப்பு:சீரியம்(IV) சேர்மங்கள்
பகுப்பு:ஐதராக்சைடுகள்
உலக இதய கூட்டமைப்பு

**உலக இதய கூட்டமைப்பு** (*World Heart Federation*) என்பது சுவிட்சர்லாந்தின் ஜெனீவாவினைத் தளமாகக் கொண்ட ஒரு அரசு சாரா அமைப்பாகும். இந்த அமைப்பு 1972ஆம் ஆண்டு உருவாக்கப்பட்டது.

## வரலாறு
1978ஆம் ஆண்டில் பன்னாட்டு இதயவியல் சங்கம் பன்னாட்டு இதயவியல் கூட்டமைப்புடன் (இது 1970 இல் நிறுவப்பட்டது) இணைந்து பன்னாட்டுச் சங்கம் மற்றும் இதயவியல் கூட்டமைப்பாக உருவாகியது. இந்த அமைப்பின் பெயரானது 1998-இல் உலக இதய கூட்டமைப்பு என்று மாறியது.

## மாநாடு
இந்த கூட்டமைப்பு உலக இதயவியல் மாநாட்டை நடத்துகிறது. 1933-ல் ப்ராக் நகரில் இதயநோய் நிபுணர்களின் பூர்வாங்க மற்றும் சற்றே முறைசாரா பன்னாட்டுக் கூட்டம் நடைபெற்றது, ஆனால் நாசிசம் மற்றும் இரண்டாம் உலகப் போரின் காரணமாக 1946ஆம் ஆண்டு வரை நடைபெறவில்லை. 1946ஆம் ஆண்டுதான் மெக்சிகோ நகரில் இதயவியல் மாநாடு நடைபெற்றது. முதல் உலக மாநாடு 1950ஆம் ஆண்டு நடைபெற்றது.

முதல் உலக இதயவியல் மாநாடு 1950ஆம் ஆண்டு செப்டம்பரில் பாரிசில் பன்னாட்டு இதயவியல் சங்கத்தின் ஆதரவுடன் கூட்டப்பட்டது. இந்நிறுவனம் நான்கு ஆண்டுகளுக்கு முன்பு நிறுவப்பட்டது. அடுத்தடுத்த மாநாடுகள் 2006 வரை நான்கு வருட இடைவெளியில் நடத்தப்பட்டன. பின்னர் இரண்டு வருட இடைவெளியில் மாநாடுகள் நடத்தப்பட்டன.

## உலக இதய தினம்
" உலக இதய தினம் " 2000ஆம் ஆண்டில் உலகெங்கிலும் உள்ள மக்களுக்கு இதய நோய் மற்றும் பக்கவாதம் ஆகியவை மரணத்திற்கு உலகின் முக்கிய காரணங்கள் என்பதைத் தெரிவிக்கவும் விழிப்புணர்வு ஏற்படுத்தவும் அனுசரிக்கப்படுகிறது. உலக இதய தினம் ஒவ்வொரு ஆண்டும் செப்டம்பர் 29 அன்று கொண்டாடப்படுகிறது.

## மேற்கோள்கள்

## வெளி இணைப்புகள்

* உலக இதய கூட்டமைப்பு அதிகாரப்பூர்வ இணையதளம்

பகுப்பு:மருத்துவம்
ரேவா சமஸ்தானம்

**ரேவா இராச்சியம்** (**Rewa State**) , இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேச மாநிலத்தின் வடகிழக்கில் அமைந்த பகேல்கண்ட் பிரதேசத்தில் உள்ள ரேவா மாவட்டப் பகுதிகளைக் கொண்டிருந்தது. இதன் தலைநகரம் ரேவா நகரம் ஆகும்.
1901-ஆம் ஆண்டின் மக்கள் தொகை கணக்கெடுப்பின் படி, ரேவா இராச்சியம்  33,670 சதுர கிலோ மீட்டர் பரப்பளவும், 13,27,385 மக்கள் தொகையும் கொண்டிருந்தது.  ரேவா இராச்சிய ஆட்சியாளர்களுக்கு  பிரித்தானிய இந்தியாவின் அரசு, 17 துப்பாக்கிக் குண்டுகள் முழுங்கி மரியாதை செய்தனர். 

## வரலாறு
மராத்தியப் பேரரசில் சிற்றரசாக இருந்த ரேவா இராச்சியம்,  மூன்றாம் ஆங்கிலேய மராத்தியப் போருக்குப் பின்னர், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ரேவா இராச்சியத்தினர்,  1812-ஆம் ஆண்டு முதல் ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் ரேவா கந்தா முகமையின் கீழ் செயல்பட்டது. ரேவா இராச்சிய மன்னர்களுக்கு பிரித்தானிய இந்தியா அரசு, 17 துப்பாக்கிக் குண்டுகள் முழுங்கி மரியாதை செய்தனர். 

இது பிரித்தானிய இந்தியாவின் இந்தூர் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி ரேவா இராச்சியம் 1948-ஆம் ஆண்டில் விந்தியப் பிரதேசத்துடன் இணைக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி, ரேவா இராச்சியப் பகுதிகளை மத்தியப் பிரதேச மாநிலத்துடன் இணைக்கப்பட்டது.

## ரேவா ஆட்சியாளர்கள்
ரேவா ஆட்சியாளர்களை மகாராஜா எனும் பட்டத்துடன் அழைக்கப்பட்டனர்.
* வியாக்கிரா தேவ் 
* கரண் தேவ் 
* சோஹாக் தேவ் 
* சரங் தேவ்  
* விலாஸ் தேவ் (பிலாஸ்பூர் நகரத்தை நிறுவியவர்)
* பிமல் தேவ் 
* அனிக் தேவ்
* வளன் தேவ் 
*தல்கேஷ்வர் தேவ்  
* மல்கேஷ்வர் தேவ் 
* வாரியார் தேவ் 
* புல்லார் தேவ் 
* சிங் தேவ் 
* பைரம் தேவ் 
* நரஹரி தேவ்
* பீர் தேவ் 
* சாலிவாகனன் தேவ் 
* வீர் சிங் தேவ் 
* பீர்பன் சிங்  தேவ்  
* ராமச்சந்திர சிங் தேவ்
* வீரபத்திர சிங் தேவ்
* துரியோதன் சிங் 
* விக்கிரமாதித்தியா தேவ் (1608ல் ரேவா நகரத்தை நிறுவியவர்) 
* அமர் சிங் 
* அனுப் சிங் 
* போவ் சிங் தேவ்
* அனிருத் சிங் தேவ் 
* அவதூத் சிங் தேவ்  
* அஜித் சிங் தேவ் 
* ஜெய் சிங் தேவ்
* விஸ்வநாத் சிங் தேவ்
* ரகுராஜ் சிங் தேவ்
* வெங்கடராமன் ராமானுஜ பிரசாத் சிங் தேவ் பகதூர் 
* குலாப் சிங் தேவ்  
* சஜ்ஜன் சிங் 
* பிலிப் பானர்மேன் 
* திவான் பகதூர் பிரிஜ்மோகன் நாத் 
* எலியட் ஜேம்ஸ் டோவல் கோலின் 
* மார்தாண்ட சிங் தேவ்  
## இதனையும் காண்க
* பகேல்கண்ட் 
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* வணக்கத்திற்குரிய சுதேச சமஸ்தானங்கள்
* சுதேச சமஸ்தானங்களின் இணைப்பு ஒப்பந்தம்
* தி இம்பீரியல் கெசட்டியர் ஆப் இந்தியா

## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:இந்தியாவின் மன்னராட்சிகள்
பகுப்பு:மத்தியப் பிரதேச வரலாறு
பகுப்பு:ரேவா மாவட்டம்
கனக் சாகா

**கனக் சாகா** (*Kanak Saha*) என்பவர் இந்திய வானியல் இயற்பியலாளர் ஆவார். இவர் பல்கலைக்கழகங்களுக்கான வானியல், வானியற்பியல் மையம் வானியற்பியல் இணைப் பேராசிரியராக உள்ளார். இவரது ஆராய்ச்சி ஆரம்பக்கால பிரபஞ்சத்தில் விண்மீன் திரள்களின் உருவாக்கம் மற்றும் அவற்றின் பரிணாமம் ஆகியவையாகும். இந்திய அரசின் அறிவியல் மற்றும் தொழிலக ஆய்வு மன்றம் வழங்கும் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை 2021ஆம் ஆண்டு இவரது இயற்பியல் ஆய்வு பங்களிப்பிற்காக வழங்கியது.

## ஆரம்ப வாழ்க்கை மற்றும் கல்வி
கனக் சாகா மேற்கு வங்காளத்தில் உள்ள கூச் பெஹாரில் பிறந்தார். சாகா 1998-ல் இசுகாட்லாந்து தேவாலய கல்லூரியில் இளம் அறிவியல் பட்டம் இயற்பியலில் பெற்றார். இவர் முது அறிவியல் பட்டத்தினை 2001-ல் பனாரசு இந்து பல்கலைக்கழகத்திலும் 2008ஆம் ஆண்டு முனைவர் பட்டத்தினை இந்திய அறிவியல் நிறுவனத்தில் பெற்றார்.

## விருதுகள்
2021ஆம் ஆண்டில், வானியல் செயற்கைக்கோளினைப் பயன்படுத்தி அதிக சிவப்பு நிறத்தில் மங்கலான விண்மீனைக் கண்டுபிடித்ததற்காக சாகாவுக்கு இயற்பியல் அறிவியல் பிரிவில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு வழங்கப்பட்டது.

## மேற்கோள்கள்

பகுப்பு:இந்திய வானியற்பியலாளர்கள்
பகுப்பு:இந்திய இயற்பியலாளர்கள்
பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
யூரோப்பியம்(III) புளோரைடு

**யூரோப்பியம்(III) புளோரைடு** (*Europium(III) fluoride*) என்பது EuF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
 
## தயாரிப்பு முறை
யூரோப்பியம்(III) நைட்ரேட்டுடன் அமோனியம் புளோரைடைச் சேர்த்து வினைப்படுத்தினால் யூரோப்பியம்(III) புளோரைடு உருவாகிறது.:
: Eu(NO3)3 + 3 NH4F → EuF3 + 3 NH4NO3 
யூரோப்பியம்(III) அசிட்டேட்டை டெட்ராபுளோரோபோரேட்டை எதிர்மின் அயனியாகக் கொண்டுள்ள அயன நீர்மத்துடன் சேர்த்து நுண்ணலை கதிர்வீச்சுக்கு உட்படுத்துவதன்  மூலம் யூரோப்பியம்(III) புளோரைடு மீநுண் துகள்களைப் பெறலாம்.
## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:புளோரைடுகள்
யூரோப்பியம் இருகுளோரைடு

**யூரோப்பியம் இருகுளோரைடு** (*Europium dichloride*) என்பது EuCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புற ஊதா ஒளியால் கதிர்வீச்சுக்கு உட்படுத்தப்படும்போது  யூரோப்பியம் இருகுளோரைடு பிரகாசமான நீல நிற உடனொளிர்வைக் கொண்டுள்ளது. யூரோப்பியம் டைகுளோரைடு என்ற பெயராலும் அழைக்கப்படுகிறது.

## தயாரிப்பு முறை
யூரோப்பியம் முக்குளோரைடை உயர் வெப்பநிலையில் ஐதரசன் வாயுவுடன் சேர்க்கும் போது ஒடுக்க வினை நிகழ்ந்து யூரோப்பியம் இருகுளோரைடு உருவாகிறது.
: 2 EuCl3 + H2 → 2 EuCl2 + 2 HCl
உலர் யூரோப்பியம் முக்குளோரைடுடன் டெட்ரா ஐதரோபியூரானில் கரைந்த இலித்தியம் போரோ ஐதரைடை சேர்த்து வினைபுரியச் செய்தாலும் யூரோப்பியம் இருகுளோரைடு கிடைக்கிறது.：
: 2 EuCl3 + 2 LiBH4 → 2 EuCl2 + 2 LiCl + H2↑ + B2H6↑
 
EuCl2•8NH3 போன்ற மஞ்சள் நிற அமோனியா ஒருங்கிணைவுச் சேர்மங்களை யூரோப்பியம் இருகுளோரைடு உருவாக்குகிறது. கரைசலாக்கப்படும்போது இது வெளிர் மஞ்சள் நிற EuCl2•NH3
கரைசலாக மாறுகிறது. யூரோப்பியம் ஐதரைடுடன் யூரோப்பியம் இருகுளோரைடு 120 பார் ஐதரசன் வாயு அழுத்தச்சூழலில் பச்சை நிற உடனொளிர்வைக் கொடுக்கும் EuClH சேர்மம் கிடைக்கிறது. 
## மேற்கோள்கள்

பகுப்பு:யூரோப்பியம்(II) சேர்மங்கள்
பகுப்பு:குளோரைடுகள்
பகுப்பு:இலந்தனைடு ஆலைடுகள்
யூரோப்பியம்(II) புளோரைடு

**யூரோப்பியம்(II) புளோரைடு** (*Europium(II) fluoride*) என்பது EuF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 1937 ஆம் ஆண்டு முதன்முதலில் யூரோப்பியம்(II) புளோரைடு தயாரிக்கப்பட்டது.
 
## தயாரிப்பு முறை
யூரோப்பியம்(III) புளோரைடை உலோக யூரோப்பியத்துடன் அல்லது ஐதரசன் வாயுவுடன் சேர்த்து ஒடுக்க வினைக்கு உட்படுத்தி யூரோப்பியம்(II) புளோரைடு தயாரிக்கப்படுகிறது.

:2EuF3 + Eu ---> 3EuF2
:2EuF3 + H2 --->  2EuF2 + 2HF

## பண்புகள்
யூரோப்பியம்(II) புளோரைடு அடர் மஞ்சள் நிறத் திண்மமாக புளோரைட்டு கட்டமைப்பில் காணப்படுகிறது.
## மேற்கோள்கள்

பகுப்பு:யூரோப்பியம்(II) சேர்மங்கள்
பகுப்பு:புளோரைடுகள்
பகுப்பு:இலந்தனைடு ஆலைடுகள்
பகுப்பு:புளோரைட்டு படிகக் கட்டமைப்பு
சந்திரஜித் யாதவ்

**சந்திரஜித் யாதவ்** (*Chandrajit Yadav*) என்பவர் இந்திய அரசியல்வாதி மற்றும் மேனாள் நாடாளுமன்ற உறுப்பினர் ஆவார். இவர் இந்திய நாடாளுமன்றத் தேர்தலில் மக்களவை உறுப்பினராக உத்தரப் பிரதேசம், அசம்கர் தொகுதியிலிருந்து 1967, 1971 தேர்தல்களில் இந்திய தேசிய காங்கிரசு வெற்றிபெற்றார். ஆனால் 1977-ல் ஜனதா கட்சியின் சார்பில் போட்டியிட்ட ராம் நரேசு யாதவிடம் வெற்றி வாய்ப்பினை இழந்தார். இந்திரா காந்தி கட்சியைப் பிளவுபடுத்தியபோது, இவர் 'சோசலிஸ்ட்' குழுவிலிருந்தார். மேலும் 1978ஆம் ஆண்டு அசம்கர் இடைத்தேர்தலில் இந்திரா காங்கிரசின் மொஹ்சினா கித்வாயிடம் தோல்வியடைந்தார். பின்னர் இவர் காங்கிரசை விட்டு வெளியேறி, 1980ல் ஜனதா கட்சி (மதச்சார்பற்ற) வேட்பாளராக அசம்கரில் போட்டியிட்டு வெற்றி பெற்றார். மீண்டும் காங்கிரசில் சேர்ந்த இவர் 1989 மக்களவைத் தேர்தலில் புல்பூரில் தோல்வியடைந்தார். 1991-ல் நாடாளுமன்றத் தேர்தலில் ஜனதா தளம் வேட்பாளராக அசம்கர் தொகுதியில் வெற்றி பெற்றார்.

இந்திரா காந்தி அமைச்சகத்தில் மத்திய எஃகு மற்றும் சுரங்கத்துறை அமைச்சராகப் பணியாற்றினார்.

## மேற்கோள்கள்

## வெளி இணைப்புகள்

* உத்தியோகபூர்வ சுயசரிதை ஸ்கெட்ச் நாடாளுமன்ற உறுப்பினர்

பகுப்பு:இந்திய அமைச்சர்கள்
பகுப்பு:10வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2007 இறப்புகள்
பகுப்பு:1930 பிறப்புகள்
மைனகுரி தொடருந்து விபத்து

**மைனகுரி தொடருந்து விபத்து** (*Maynaguri train derailment*) 2022 ஆம் ஆண்டு சனவரி மாதம் 13 ஆம் நாள் இந்தியாவின் மேற்கு வங்காளத்தில் நிகழ்ந்தது. அசாம் மாநிலம் நோக்கி சென்று கொண்டிருந்த கவுகாத்தி - பிகானீர் விரைவுத் தொடருந்து தடம் புரண்டு ஏற்பட்ட விபத்தில் 9 பேர் உயிரிழந்துள்ளனர் 50 பேர் வரை காயமடைந்துள்ளதாக முதற்கட்ட தகவல்கள் வெளியாகின. 2019 ஆம் ஆண்டு பிப்ரவரி மாதம் பீகாரில் நடந்த சீமாச்சல் விரைவுத் தொடருந்து விபத்திற்குப் பிறகு 2022 ஆம் ஆண்டில் நடந்துள்ள முதல் தொடருந்து தடம் புரண்ட விபத்து மைனகுரி விபத்தாகும்.
 
## விபத்து
இராசத்தானில் இருந்து அசாம் மாநிலத்திற்கு கவுகாத்தி - பிகானீர் இடையே செல்லும் விரைவுத் தொடருந்து சென்று கொண்டிருந்தபோது மாலை 5 மணியளவில் மேற்கு வங்காளம் தோமாகானி பகுதிக்கு அருகே எதிர்பாராதவிதமாக தொடருந்தின் 12 பெட்டிகள் தடம் புரண்டு விபத்துக்குள்ளானது.

## நடவடிக்கை
விபத்தில் உயிரிழந்தவர்களின் உறவினர்களுக்கு தலா ₹5 லட்சமும், பலத்த காயமடைந்த பயணிகளுக்கு தலா ₹1 லட்சமும் வழங்கப்படும் என இந்திய இரயில்வே அமைச்சர் அசுவினி வைசுணவ் அறிவித்தார். மேலும் சிறிய காயங்கள் ஏற்பட்ட பயணிகளுக்கு ₹25,000 வழங்குவதாகவும் இவர் அறிவித்தார்.

## மேற்கோள்கள்

பகுப்பு:2022 தொடருந்து விபத்துகள்
பகுப்பு:மேற்கு வங்காளத்தில் தொடருந்து விபத்துகள்
கொடநாடு அபயாரண்யம் யானைகள் பயிற்சி மையம்

**அபயாரண்யம்** (*Abhayaranyam*) என்பது ஒரு விலங்குகள் தங்குமிடமாகும். ஒரு சிறிய விலங்குக் காட்சிச்சாலையான, இது கேரள அரசின் சுற்றுச்சூழல் சுற்றுலாத் திட்டத்தின் கீழ் செயல்படுகிறது.  எர்ணாகுளம் மாவட்டம் குன்னத்துநாடு வட்டத்திலுள்ள கப்ரிகாடு கிராமத்திற்கு அருகில், இரண்டு கிலோமீட்டர் தொலைவிலுள்ள கொடநாடு யானைகள் பயிற்சி மையத்தில் உள்ள விலங்குகளுக்கு மறுவாழ்வு அளிக்கும் நோக்கில், 2011ஆம் ஆண்டு இந்த தங்குமிடம் திறக்கப்பட்டது.  **கொடநாடு யானைகள் பயிற்சி மையம்** கேரளாவின் புகழ்பெற்றதும், மிகப்பெரிய யானை பயிற்சி மையங்களில் ஒன்றாகும். இது 1895 ஆம் ஆண்டு தொடங்கி மேலும் கேரளாவில் முதல் யானை பயிற்சி மையமாக இருந்தது  இந்த மையம் 2 ஏக்கர் பரப்பளவைக் கொண்டிருந்தது. அங்கு விலங்குகளின் எண்ணிக்கை தொடர்ந்து அதிகரித்து வருவதால், அனைத்து விலங்குகளும் படிப்படியாக 123 ஹெக்டேர் பரப்பளவைக் கொண்ட அபயாரண்யத்திற்கு மாற்றப்பட்டன. 

## வரலாறு

### கொடநாடு யானைகள் பயிற்சி மையம்
thumb| கொடநாட்டில் உள்ள புகழ்பெற்ற ஆனைக்கூடு அதன் வளமான வரலாற்றை நினைவூட்டுவதாக உள்ளது
மலையாற்றூர் வனப் பகுதியில் 1895ஆம் ஆண்டு யானை வேட்டையாடுதலும் பயிற்சியும் தொடங்கப்பட்டது. திருவிதாங்கூர் அரசு வனப்பகுதியில் பிடிபட்ட யானைகளுக்கு பயிற்சி அளிக்க முடிவு செய்த அதே ஆண்டில், பெரியாறு கரையில் அமைந்துள்ள கொடநாடு யானைப் பயிற்சி மையம் தொடங்கப்பட்டது. 1950 வாக்கில், இது கேரளாவின் மிகப்பெரிய யானை மையங்களில் ஒன்றாக மாறியது. காலப்போக்கில், நூற்றுக்கணக்கான பிற விலங்குகளும், பறவைகளும் இந்த இடத்திற்கு கொண்டு வரப்பட்டன. மேலும் இது ஒரு சிறிய மிருகக்காட்சிசாலையாக உருவாக்கப்பட்டது. யானைகளை அடக்கி கற்பிப்பதில் நிபுணத்துவம் பெற்ற பல யானைப்பாகங்கள் இங்கு இருந்தனர். 1977இல் இந்திய அரசு யானை வேட்டையாடுவதைத் தடை செய்தபோது, காடுகளில் இருந்து மீட்கப்பட்ட யானைகளுக்கு, காயம்பட்ட அல்லது மந்தையிலிருந்து பிரிக்கப்பட்ட யானைகளுக்கான மறுவாழ்வு மையமாக இது மாறியது. பயிற்சி மையம் அருகிலுள்ள அபயாரண்யத்திற்கு மாற்றப்பட்டதால், கொடநாடு யானைகள் பயிற்சி மையம் செயல்படாமல் பின்னர் மூடப்பட்டது. தற்போது, இங்குள்ள பிரதான ஆனக்கூடு (யானை அடைப்பு ) அதன் வளமான வரலாற்றை நினைவூட்டுவதாக உள்ளது.  தற்போது, நூற்றாண்டு பழமை வாய்ந்த இந்த இடத்தை பாரம்பரிய நினைவு சின்னமாக மாற்றுவது குறித்தும், யானைகள் குறித்த ஆராய்ச்சிக்கான புதிய மையம் தொடங்குவது குறித்தும் ஆலோசிக்கப்பட்டு வருகிறது. இங்கு குட்டி யானைகளுக்கான மீட்பு மையம் திறக்க வேண்டும் என்றும் சில யானை பிரியர்கள் கோரிக்கை விடுத்துள்ளனர்.

### அபயாரண்யம்
கொடநாட்டில் விலங்குகளின் எண்ணிக்கை கணிசமாக அதிகரித்தபோது, 2.5 ஏக்கர் நிலப்பரப்பில் இவ்வளவு பெரிய எண்ணிக்கையிலான விலங்குகளை வளர்ப்பது குறித்து விலங்கு ஆர்வலர்கள் புகார் தெரிவிக்கத் தொடங்கினர். யானைகளையும், பிற விலங்குகளையும் இருநூறு ஏக்கர் பரப்பளவில் உள்ள திறந்தவெளியில், விலங்குகளை பாதுகாப்பாக வைக்க சரியான வேலியுடன் தங்க வைக்கும் நோக்கத்துடன் 18 பிப்ரவரி 2011 அன்று அபயாரண்யம் திறக்கப்பட்டது. அபயாரண்யம் திட்டம் ஒரு- சிறு விலங்குக் காட்சி சாலை- மறுவாழ்வு மையமாக தொடங்கப்பட்டது. மேலும், 2021ஆம் ஆண்டு நிலவரப்படி, இது ஆறு யானைகளும், 300க்கும் மேற்பட்ட மான்களும் வசிக்கும் இடமாக உள்ளது.  இந்த மையத்தில் கால்நடை மருத்துவமனை, பிணவறை, நீர் விநியோக நிலையம் போன்ற வசதிகளும் உள்ளன.

## இதனையும் பார்க்கவும்

* யானை பயிற்சி மையம், கோன்னி

## சான்றுகள்

பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
பகுப்பு:Coordinates on Wikidata
முதலாம் ஈசானவர்மன்

**ஈசானவர்மன்** (*Isanavarman I*) (ஈசானசேனன்) அல்லது **ஈசேனாக்சியாண்டைய்**  7ஆம் நூற்றாண்டில் சென்லா இராச்சியத்தின் அரசனாக இருந்தான். இது பின்னர் கெமர் பேரரசாக மாறியது. இவன் முதலாம் மகேந்திரவர்மனின் மகனும் அவனது வாரிசுமாவான்.  

மகேந்திரவர்மனின் மரணத்திற்குப் பிறகு, ஈசானவர்மன் தனது தலைநகரை ஈசானபுரத்த்திற்கு மாற்றினான். சம்போர் பிரேய் குக் வரலாற்று வளாகம் சென்லாவின் ஏழாம் நூற்றாண்டின் தலைநகரான ஈசானபுரம் என அடையாளம் காணப்பட்டுள்ளது. 

## பொது

சம்போர் பிரேய் குக்கில் உள்ள முக்கிய கோயில்கள் முதலாம் ஈசானவர்மன் என்பவரால் நிறுவப்பட்டதாகக் கூறப்படுகிறது. 636 இல் தொகுக்கப்பட்ட சூய் புத்தகம், 7 ஆம் நூற்றாண்டின் தொடக்கத்தில், சென்லா ஒரு ஈசேனாக்சியான்டை என்பவனால் ஆளப்பட்டதாகக் கூறுகிறது. 

பிரசாத் டோக், பிரசாத் பயங், வாட் சக்ரெட், குடேய் ஆங் சம்னிக், சம்போர் பிரேய் குக் ஆகிய இடங்களில் உள்ள கல்வெட்டுகள் முதலாம் இசானவர்மனின் ஆட்சிக் காலத்தைச் சேர்ந்ததாகக் கூறப்படுகிறது. 

இவனுக்குக் கூறப்பட்ட சமீபத்திய கல்வெட்டு 627 (549 இந்தியத் தேசிய நாட்காட்டி) தேதியிடப்பட்டது, அதே சமயம் இவனது வாரிசான இரண்டாம் பவவர்மனுக்குக் கூறப்பட்ட ஒரே தேதியிட்ட கல்வெட்டு 639 ஆகும். 

## சான்றுகள்

* Bulletin de l'École française d'Extrême-Orient 1904 - BEFEO 1904
* Vickery, Michael. (2000) "Colloque George Coedès aujourd‟hui". Bangkok, Centre d‟Anthropologie Sirindhorn, 9–10 September 1999.
Published as “Coedès‟ Histories of Cambodia”, in Silpakorn University International Journal (Bangkok,), Volume 1, Number 1, January–June 2000, pp.&nbsp;61–108.
* Vickery, Michael. (1998). "Society, economics, and politics in pre-Angkor Cambodia: the 7th–8th centuries." :Centre for East Asian Cultural Studies for Unesco. 
* Marr, David G./ Millner, A. C./ Gungwu, Wang (1986). "Southeast Asia in the Ninth to Fourteenth Centuries.". 
* Majumdar, Ramesh Chandra. (1980). "Kambuja-Deśa: or, An ancient Hindu colony in Cambodia." :Institute for the Study of Human Issues. 
## வெளி இணைப்புகள்
* the Vat Chakret temple inscription of Ishanavarman
* Cambodian rulers

பகுப்பு:சென்லா
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
எச். கே. பைரோதியா விருதுகள்

**எச். கே. பைரோதியா விருதுகள்** (*H. K. Firodia Awards*) என்பது அறிவியல் மற்றும் தொழில்நுட்பத்தில் சிறந்து விளங்கும் இந்தியர்களுக்கு ஆண்டுதோறும் எச். கே. பைரோதியா அறக்கட்டளையால் வழங்கப்படுகிறது . எந்தவொரு அறிவியல் துறையிலும் இந்திய அறிவியலாளர்களின் சாதனைகளை அங்கீகரிப்பதற்காகவும், இளம் இந்தியர்களிடையே அறிவியல் உணர்வை ஊக்குவிக்கும் நோக்கத்திற்காகவும் இந்த விருதுகள் 1996-ல் தொடங்கப்பட்டன.

புனேயில் நடைபெறும் விழாவில், கபில் சிபல், முகேசு அம்பானி, வர்கீஸ் குரியன் போன்ற முக்கிய விருந்தினர்களால் விருதுகள் வழங்கப்படுகின்றன.
## விருது
எச். கே. பைரோதியா விருதுகள் ஒவ்வொரு ஆண்டும் 2 பேருக்கு வழங்கப்படுகிறது.

* விருது I: ஒரு நபரின் வாழ்நாள் சாதனையை அங்கீகரிக்கும் விதமாகவும், அறிவியல் மற்றும் தொழில்நுட்பத் துறையில் அவர் செய்த பங்களிப்பிற்காகவும் வழங்கப்படும் விருது .
* விருது II: இரண்டாவது விருது இளம் மற்றும் நம்பிக்கைக்குரிய கண்டுபிடிப்பாளர்கள், அறிவியலாளர்களின் பங்களிப்பிற்காக தொழில்நுட்பவியலாளர்களுக்கு வழங்கப்படும் விருது.

இந்த விருதுகள் அறிவியல் மற்றும் தொழில்நுட்பத் துறையில் சிறந்த பங்களிப்பைச் செய்து, உலகத் தரம் வாய்ந்த பணிகளைச் செய்து, தன்னைத் தானே சிறப்பித்துக் கொண்ட எந்தவொரு இந்தியக் குடிமகனுக்கும் வழங்கப்படும். வேளாண்மை, பொறியியல் மற்றும் மருத்துவ அறிவியல் முதல் விண்வெளி மற்றும் சுற்றுச்சூழல் அறிவியல் என வழங்கப்படுகிறது.

## விருது பெற்றவர்களின் பட்டியல்
ஆதாரம்: HK ஃபிரோடியா அறக்கட்டளை 

## மேற்கோள்கள்

## வெளி இணைப்புகள்
* 
* 

பகுப்பு:இந்திய அறிவியல், பயனறிவியல்சார் பரிசுகள்
எலட்கள்

**எலட்கள்** (*Helots*, (; , *heílotes*) என்பவர்கள் எசுபார்த்தாவை உள்ளடக்கிய பிரதேசங்களான லாகோனியா மற்றும் மெசேனியாவின் மக்கள் தொகையில் பெரும்பான்மையினராக இருந்தவர்களான  மக்களாவர். இவர்கள் ஒரு பண்டைய கிரேக்க பழங்குடியினரா, ஒரு சமூக வகுப்பினரா அல்லது இரண்டுமா என்பது போன்றவை குறித்து பழங்காலத்திலிருந்தே சர்ச்சைகள் உள்ளன. எடுத்துக்காட்டாக, கிரிடியாஸ் எலட்களை "அதிகபட்ச அடிமைகள்" என்று விவரித்தார்,  அதேசமயம் போலக்சு கூற்றின் படி, இவர்கள் "சுதந்திரமான மனிதர்களுக்கும் அடிமைகளுக்கும் இடையே" உள்ள ஒரு பிரிவினர் என்ற அந்தஸ்தைப் பெற்றனர்.  இவர்கள் நிலத்துடன் பிணைக்கப்பட்டு, முதன்மையாக பெரும்பான்மையாக வேளாண்மை பணியில் ஈடுபட்டனர். மேலும் எசுபார்த்தா குடிமக்களுக்கு பொருளாதார ரீதியாக ஆதரவாக இருந்தனர்.

எசுபார்டன் குடிமக்களுக்கும் எலட்களின் எண்ணிக்கை விகிதத்துக்குமான வேறுபாடு எசுபார்த்தா நாட்டின் வரலாற்று காலம் முழுவதும் வேறுபட்டதாக இருந்துள்ளது. எரோடோடசின் கூற்றுப்படி, கிமு 479 இல் பிளாட்டியா போரின் போது ஒவ்வொரு எசுபார்டனுக்கும் ஏழு எலைட்கள் என்ற விகிதத்தில் இருந்தனர்.  எனவே எலைட் மக்களைக் கட்டுக்குள் வைத்திருப்பது மற்றும் அவர்களின் கிளர்ச்சியைத் தடுப்பது என்பது எசுபார்டான்களின் முக்கிய கவலைகளில் ஒன்றாகும். எலைட்கள் பார்ம்பரியமாக தவறாக நடத்தப்பட்டனர், அவமானப்படுத்தப்பட்டனர், படுகொலை செய்யப்பட்டனர்: ஒவ்வொரு இலையுதிர்காலத்திலும் எசுபார்த்தான்கள் எலட்டுகள் மீது போரை அறிவிப்பார்கள், அதனால் இவர்கள் கிரிப்டியா குழு உறுப்பினரால் சமய விளைவுகளுக்கு அஞ்சாமல் கொல்லப்படலாம்.    சினாடனின் சதி போன்ற எழுச்சிகள் போன்றவை எலட்களின் நிலையை மேம்படுத்துவதற்கான முயற்சிகள் ஆகும்.

## சிறப்பியல்புகள்

### எசுபார்த்தன்களுடனான உறவு
குறைந்த பட்சம் செவ்வியல் காலத்திலிருந்தே, எலட்களுடன் ஒப்பிடுகையில் எசுபார்தான்களின் எண்ணிக்கை மிகவும் குறைவாக இருந்தது. "பெரும்பாலான எசுபார்த்தன் அமைப்புகள் எலட்களுக்கு எதிரான பாதுகாப்பைக் கருத்தில் கொண்டு எப்போதும் வடிவமைக்கப்பட்டுள்ளன" என்று ஒரு புகழ்பெற்ற பத்தியில், துசிடிடீஸ் குறிப்பிடுகிறார்.  அரிஸ்டாட்டில் அவர்களை "எசுபார்தான்களின் பேரழிவுக்காக தொடர்ந்து காத்திருக்கும் ஒரு எதிரி" என்று ஒப்பிடுகிறார்.  இதன் விளைவாக, எசுபார்டன்கள் மற்றும் எலட்களுக்கு இடையேயான உறவுகளை நிர்வகிக்கும் ஒரு முக்கிய காரணியாக பயம் என்பதே இருந்துள்ளது. இதனால் புரட்சியில் ஈடுபட்டால் இவர்களை எதிர்கொள்ள எசுபார்டியேட் வீரர்கள் எப்போதும் தயாராக இருந்தனர்.

## குறிப்புகள்

பகுப்பு:எசுபார்த்தாவின் குமுகாய வகுப்புகள்
பகுப்பு:அடிமை முறை
இரண்டாம் செயவர்மன்

**செயவர்மன் II** அல்லது **இரண்டாம் செயவர்மன்** (*Jayavarman II*) (ஆட்சி சுமார். 802-850) கம்போடியா / கம்போஜ பால வம்சத்தின் 9-ஆம் நூற்றாண்டின் மன்னனாவான். கி.பி 1802 இல் அங்கோரியக் காலம் தொடங்கியுள்ளது. அப்பொழுது கெமர் இந்துமத மன்னன் இரண்டாம் செயவர்மன் தானே உலகளாவிய மன்னன் என்றும் மன்னர்களுக்கெல்லாம் தானே கடவுள் என்றும் அறிவித்து 14 ஆம் நூற்றாண்டின் பிற்பகுதியில் 1351 ஆம் ஆண்டு அயூத்தியா இராச்சியம் தலையெடுக்கும் வரை ஆட்சி புரிந்துள்ளார்.

15-ஆம் நூற்றாண்டின் நடுப்பகுதி வரை தென்கிழக்கு ஆசிய நிலப்பரப்பில் ஆதிக்கம் செலுத்திய கெமர் பேரரசின் நிறுவனராக பரவலாக அங்கீகரிக்கப்பட்டான். இவன் ஒரு சக்திவாய்ந்த கெமர் மன்னராக இருந்தான். இவன் "யாவா" என்ற அறியப்படும் கல்வெட்டுகளில் இருந்து சுதந்திரமாக ஆட்சி செய்ததாக அறிய வருகிறது. இவனது ஆட்சிக்காலம் கிபி 802 முதல் கிபி 835 வரை இயங்கியதாக வரலாற்றாசிரியர்கள் முன்னர் தேதியிட்டனர்.  இவன் மகேந்திர பர்வதம், இந்திரபுரம் (கெமர்), அமரேந்திரபுரம், அரிகராலயா போன்ற பல தலைநகரங்களை நிறுவினான்.

இவன் ஆட்சிக்கு வருவதற்கு முன்பு, கம்போடியாவின் பல்வேறு பகுதிகளை ஆட்சி செய்த உள்ளூர் மேலாதிக்கங்களுக்கு இடையே நிறைய சண்டைகள் நடந்தன. ஒரு ஆட்சியாளரின் கீழ் நாடு ஒருங்கிணைக்கப்படவில்லை. இவனது  கல்வெட்டுகள் எதுவும் கிடைக்கவில்லை. கெமர் பேரரசின் வருங்கால மன்னர்கள் இவனை ஒரு போர்வீரன் என்றும், அந்தக் காலகட்டத்திலிருந்து அவர்கள் நினைவுகூரக்கூடிய மிகவும் சக்திவாய்ந்த அரசன் என்றும் வர்ணித்தனர். 

## மரணத்திற்குப் பிந்தைய பெயர்
இரண்டாம் செயவர்மன் கிபி 850 இல் இறந்தான்.   மரணத்திற்குப் பிறகு பரமேசுவரன் என்ற பெயரைப் பெற்றான்.  "இவனுக்குப் பிறகு, இவனது மகன் மூன்றாம் செயவர்மன் ஆட்சிக்கு வந்தான். மேலும், இவன் திருமணம் செய்துகொண்ட குடும்பத்தைச் சேர்ந்த மற்ற இரண்டு இந்திரவர்மனால் கட்டப்பட்டு கி.பி 880இல் திறக்கப்பட்ட ரௌலசில் உள்ள பிராசாதப்ர கோ கோவிலில் இந்த இரண்டு மன்னர்களும் அவர்களது மனைவிகளுடன் முறைப்படி கௌரவிக்கப்பட்டான்.

## சான்றுகள்

## குறிப்புகள்
* Sak-Humphry, Chhany. *The Sdok Kak Thom Inscription*.  The Edition of the Buddhist Institute 2005.
* Higham, Charles. *The Civilization of Angkor*.  University of California Press 2001.
* Briggs, Lawrence Palmer. *The Ancient Khmer Empire*. Transactions of the American Philosophical Society 1951.
* Mabbett, Ian and Chandler, David. *The Khmers.* Blackwell Publishers Ltd. 1996.
* Coedès, Georges. *Les capitales de Jayavarman II.*. Bulletin de l'EFEO (Paris), 28 (1928).
* 
* Jacques, Claude and Lafond, Philippe. *The Khmer Empire: Cities and Sanctuaries from 5th to 13th Century*. River Books [2007].
* Jacques, Claude. *La carrière de Jayavarman II.*, Bulletin de l'EFEO (Paris), 59 (1972): 205-220.
* Jacques, Claude. *On Jayavarman II., the Founder of the Khmer Empire*. Southeast Asian Archaeology 3 (1992): 1-5.
* Jackson, Rees and Dau Du Gau "The Khmer Empire: Jayavarman the II/History" (2001) (New-Zealand)
## வெளி இணைப்புகள்
* Jayavarman II at *[[History Today]]*

பகுப்பு:கம்போடிய இந்துக்கள்
பகுப்பு:கம்போடிய அரசர்கள்
பகுப்பு:சென்லா
பகுப்பு:கம்போடிய இந்துக்கள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
மூன்றாம் செயவர்மன்

**மூன்றாம் செயவர்மன்** (*Jayavarman III* ) கம்போடியாவை ஆண்ட இரண்டாம் செயவர்மனின் மகனும் வாரிசுமாவான். வருங்கால கெமர் அரசரான முதலாம் யசோவர்மன் மூன்றாம் செயவர்மனின் தாத்தாவான உருத்ரவர்மனின் சகோதரருடன் தொடர்புடையவர் என்று கூறப்படுகிறது.    இவனது ஆட்சிக்காலத்தைச் சேர்ந்த சில கோயில்கள் உள்ளன. ஆனால் அவை இவனுக்குச் சொந்தமானவை என்று யாரும் கூறவில்லை. இவன் ஒரு சிறிய கட்டுமானத் திட்டத்தைத் தொடங்கியிருக்கலாம். அது இவனது மகனும் வாரிசுமான முதலாம் இந்திரவர்மனால் மறைக்கப்பட்டது. செயவர்மன் 877இல் ஒரு காட்டு யானையை துரத்திச் செல்லும்போது இறந்தான். 

## சான்றுகள்

## குறிப்புகள்
Briggs, Lawrence Palmer. *The Ancient Khmer Empire*. Transactions of the American Philosophical Society, 1951.
*Higham, Charles. *The Civilization of Angkor*.  University of California Press, 2001.
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
பகுப்பு:கம்போடிய அரசர்கள்
பகுப்பு:வியட்நாம் வரலாறு
பகுப்பு:கம்போடிய இந்துக்கள்
நிவாரி, உத்தரப் பிரதேசம்

**நிவாரி** (**Niwari**) இந்தியாவின் உத்தரப் பிரதேச மாநிலத்தின் காசியாபாத் மாவட்டத்தில் உள்ள மோடிநகர் தாலுக்காவில் அமைந்த பேரூராட்சி ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி 1,406  குடும்பங்களும், 10 வார்டுகளும் கொண்ட நிவாரி பேரூராட்சியின் மொத்த 9,205 ஆகும். இதன் மக்கள் தொகையில் ஆண்கள் 4,901 மற்றும் பெண்கள் 4,304 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.15% ஆக உள்ளனர். பாலின விகிதம் 1,000 ஆண்களுக்கு 820 பெண்கள் வீதம் உள்ளனர். இதன் சராசரி எழுத்தறிவு 74.73% ஆகும். இதன் மக்கள் தொகையில் இந்துக்கள் 81.16%, இசுலாமியர் 18.35%, கிறித்தவர்கள் 0.15%, சமணர்கள் 0.01%, பௌத்தர்கள் 0.07%, சீக்கியர்கள் 0.24% மற்றும் பிறர் 0.02% ஆக உள்ளனர்.
### கல்வி
* சஞ்சய்காந்தி இண்டர் கல்லூரி, நிவாரி
## மேற்கோள்கள்

பகுப்பு:காசியாபாத் மாவட்டம், இந்தியா 
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கே. சி. இரசுதோகி

**கே. சி. இரசுதோகி** (*K. C. Rastogi*) என்பவர் இந்திய அரசியல்வாதி மற்றும் ஒன்பதாவது மக்களவை உறுப்பினர் ஆவார். மேலும் இவர் பத்தாவது மக்களவையின் பொதுச்செயலாளர் ஆவர். இவர் 21 ஆகத்து 1990 முதல் 31 திசம்பர் 1991 வரை மக்களவையின் பொதுச் செயலாளராக இருந்தார்.

## மேற்கோள்கள்

## வெளி இணைப்புகள்

* https://web.archive.org/web/20110703133255/http://164.100.47.132/LssNew/members/lokprelist.aspx?lsno=9
* https://web.archive.org/web/20110703133216/http://164.100.47.132/LssNew/members/lokprelist.aspx?lsno=10

பகுப்பு:வாழும் மக்கள்
இலித்தியம் ஆர்சனைடு

**இலித்தியம் ஆர்சனைடு** (*Lithium arsenide*) என்பது LiAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியமும் ஆர்சனிக்கும் சேர்ந்து இச்சேர்மம் உருவாகிறது.

## தயாரிப்பு
விகிதவியல் அளவுகளில் இலித்தியம் மற்றும் ஆர்சனிக்கு தனிமங்களைச் சேர்த்து வினையில் ஈடுபடுத்தினால் இலித்தியம் ஆர்சனைடு உருவாகிறது.

:: Li + As -> LiAs 

## பண்புகள்
*P2<sub>1</sub>/c* என்ற இடக்குழுவுடன் ஒற்றைச்சாய்வு படிகங்களாக இலித்தியம் ஆர்சனைடு படிகமாகிறது. இப்படிகத்தின் அளபுருக்கள் a = 0.579 நானோமீட்டர், b = 0.524 நானோமீட்டர், c = 1.070 நானோமீட்டர், β = 117.4°, Z = 8. என்ற அளவுகளில் உள்ளன. 
## மேற்கோள்கள்

பகுப்பு:இலித்தியம் சேர்மங்கள்
பகுப்பு:ஆர்சினைடுகள்
கோதே முராஹரி

**கோதே முராஹரி** (*Godey Murahari*)(பிறப்பு 20 மே 1926 - இறப்பு 1982) என்பவர் ஜாம்ஷெட்பூரினைச் சார்ந்த இந்திய அரசியல்வாதி ஆவார். இவர் ஆறாவது மக்களவையின் துணைச்சபாநாயகர்  மற்றும் இந்திய நாடாளுமன்றத்தின் மக்களவை உறுப்பினர் ஆவார். இவர் 1962 முதல் 1977 வரை உத்தரப் பிரதேசத்திலிருந்து மாநிலங்களவை உறுப்பினராகவும், 1972 முதல் 1977 வரை மாநிலங்களவையின் துணைத்தலைவராகவும் இருந்தார். இவர் பெரிகே (புரகிரி க்ஷத்திரிய) குலத்தினைச் சேர்ந்தவர். இவர் 1982 இல் இறந்தார்.
## இதனையும் காண்க
* மாநிலங்களவைத் துணைத் தலைவர்கள் பட்டியல்

## மேற்கோள்கள்

பகுப்பு:6வது மக்களவை உறுப்பினர்கள்
பகுப்பு:1982 இறப்புகள்
பகுப்பு:1926 பிறப்புகள்
பகுப்பு:மாநிலங்களவைத் துணைத் தலைவர்கள்
சதுர்புஜக் கோயில்

**சதுர்புஜக் கோயில்** (**Chaturbhuj Temple**), இந்தியாவின்   மத்தியப் பிரதேசம் மாநிலத்தின் புந்தேல்கண்ட் பகுதியில், நிவாரி மாவட்டத்தில் உள்ள ஓர்ச்சா நகரத்தில் பேட்வா ஆற்றின் கரையில் அமைந்துள்ளது. இராமருக்கு அர்ப்பணிக்கப்பட்ட இந்த சதுர்புஜக் கோயில் மற்றும் ஓர்ச்சா கோட்டை வளாகத்தை 16-ஆம் நூற்றாண்டில் அடிக்கல் நாட்டி கட்டத் துவங்கியவர் ஓர்ச்சா சமஸ்தானத்தை ஆண்ட புந்தேல இராஜபுத்திர குல மன்னர் *மதுகர் ஷா* ஆவார். இதனை கட்டி முடித்தவர் அவரது மகன் *வீர் சிங்* ஆவார்.இக்கோயில் 344 அடி உயரம் கொண்டது.

## அமைவிடம்
சதுர்புஜக் கோயில் குவாலியரிலிருந்து 119 கிலோ மீட்டர் தொலைவில், ஜான்சி-கஜுராஹோ நெடுஞ்சாலையில உள்ளது. இதனருகில் அமைந்த தொடருந்து நிலையம் 16 கிலோ மீட்டர் தொலைவில் உள்ள ஜான்சி நகரத்தில் உள்ளது. 
## சிறப்புகள்
 

பேட்வா ஆற்றின் கரையில் இராமருக்கு அர்ப்பணிக்கப்பட்ட சதுர்புஜக் கோயிலின் அடித்தளம் 4.5 மீட்டர் உயரம் கொண்டது. இக்கோயிலின் உயரம் 344 அடி  (105 மீட்டர்) உயரம் கொண்டது.  
## இதனையும் காண்க
* ஓர்ச்சா சமஸ்தானம்
* ஓர்ச்சா கோட்டை வளாகம்
* நிவாரி மாவட்டம்
* திகம்கர் மாவட்டம்
## மேற்கோள்கள்

## உசாத்துணை
*
*
*

பகுப்பு:இந்துக் கோயில் கட்டிடக்கலை
பகுப்பு:மத்தியப் பிரதேச சுற்றுலாத் தலங்கள்
பகுப்பு:புந்தேல்கண்ட்
*
*
பகுப்பு:மத்தியப் பிரதேசம்
பகுப்பு:புந்தேல்கண்ட்
அரியானா விகாஸ் கட்சி

**அரியானா முன்னேற்றக் கட்சி** (*Haryana Vikas Party*) என்பது இந்திய மாநிலமான அரியானாவில் உள்ள ஒரு அரசியல் கட்சியாகும். இதன் தலைவராக பன்சிலால் மற்றும் பொதுச் செயலாளராக சவுத்ரி சுரேந்தர் சிங் ஆகியோர் இருந்தனர் .

1996-ல் காங்கிரசிலிருந்து பிரிந்த பிறகு, பன்சிலால் அரியானா முன்னேற்றக் கட்சியை நிறுவினார். மதுவிலக்குக்கிற்கு எதிரான இவரது பிரச்சாரம் காரணமாக 1986ஆம் ஆண்டு சட்டமன்றத் தேர்தலில் வெற்றிபெற்றார். பின்னர் இக்கட்சி அக்டோபர் 14, 2004 அன்று இந்திய தேசிய காங்கிரசுடன் இணைந்தது.

## மேற்கோள்கள்

## மேலும் பார்க்கவும்
* இந்திய தேசிய காங்கிரசு

பகுப்பு:அரியானாவில் அரசியல்
அனைத்திந்திய மதச்சார்பற்ற இந்திரா காங்கிரசு

**அனைத்திந்திய மதச்சார்பற்ற இந்திரா காங்கிரசு** (*All India Indira Congress-Secular*) என்பது இந்தியாவின் ராஜஸ்தானில் உள்ள ஒரு மண்டல அரசியல் கட்சியாகும். சிஸ் ராம் ஓலா இந்தியத் தேசிய காங்கிரசிலிருந்து பிரிந்து அனைத்திந்திய மதச்சார்பற்ற இந்திரா காங்கிரசினை உருவாக்கினார். இக்கட்சி 2002-ல் இந்தியத் தேசிய காங்கிரசுடன் இணைக்கப்பட்டது.

## மேலும் பார்க்கவும்

* இந்திய தேசிய காங்கிரசு

## மேற்கோள்கள்

பகுப்பு:இந்திய அரசியல் கட்சிகள்
ச. கல்யாணசுந்தரம்

**ச. கல்யாணசுந்தரம்** (*Shanmugam Kalyanasundaram*) தமிழ்நாட்டின் கோயம்புத்தூர் மாவட்டத்தினைச் சேர்ந்த பேராசிரியரும் அரசியல்வாதியும் ஆவார். இவர் 6 ஆகத்து 2022 முதல், அதிமுகவின் அதிகாரப்பூர்வ நாளேடான *[[நமது அம்மா (அதிமுக நாளிதழ்)|நமது அம்மா]]* செய்தித்தாளின் தலைமை ஆசிரியராக உள்ளார். 2010-இல் சீமான் தலைமையில் நாம் தமிழர் கட்சி துவங்கியதிலிருந்து 2020 வரை அக்கட்சியின் மேடைப் பேச்சாளராகவும், இளைஞர் பாசறை மாநில ஒருங்கிணைப்பாளராகவும் இருந்தார். இவர் 2016 சட்டமன்றத் தேர்தலிலும், 2019 நாடாளுமன்றத் தேர்தலிலும் நாம் தமிழர் கட்சி சார்பாக போட்டியிட்ட வேட்பாளராவார். இவர் பயணி என்ற வலையொளியில் அரசியல் குறித்து பேசிவருபவர் ஆவார். பின்பு 2020ஆம் ஆண்டு நாம் தமிழர் கட்சியிலிருந்து விலகி அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். கல்யாணசுந்தரம் மேதகு திரைப்படத்தில் சிறு வேடத்தில் நடித்துள்ளார்.

## தேர்தலில் பெற்ற வாக்குகள்

## மேற்கோள்கள்

பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்